Projektas

PRIENŲ RAJONO SAVIVALDYBĖS TARYBA

Sprendimas

DĖL PRIENŲ RAJONO SAVIVALDYBĖS TARYBOS 2015 M. VASARIO 23 D. SPRENDIMO NR. T3-32 „DĖL PINIGINĖS SOCIALINĖS PARAMOS TEIKIMO TVARKOS APRAŠO IR LĖŠŲ PINIGINEI SOCIALINEI PARAMAI NUSTATYMO METODIKOS PATVIRTINIMO“ PAKEITIMO

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Prienų rajono savivaldybės taryba nusprendžia:

1. Pakeisti Piniginės socialinės paramos teikimo tvarkos aprašą ir lėšų piniginei socialinei paramai nustatymo metodiką, patvirtintą Prienų rajono savivaldybės tarybos 2015 m. vasario 23 d. sprendimu Nr. T3-32 „Dėl Piniginės socialinės paramos teikimo tvarkos aprašo ir lėšų piniginei socialinei paramai nustatymo metodikos patvirtinimo“:

1.1. Pakeisti 34 punktą ir jį išdėstyti taip:

„34. Sprendimas dėl piniginės socialinės paramos skyrimo (neskyrimo) ne vėliau kaip per mėnesį nuo prašymo-paraiškos ir visų reikalingų dokumentų gavimo dienos priimamas Savivaldybės mero nustatyta tvarka, nurodant Įstatymo 8 straipsnio sąlygą (sąlygas), kuriai (kurioms) esant paskirta piniginė socialinė parama.“

1.2. Pakeisti 44.3 papunktį ir jį išdėstyti taip:

„44.3 bendrai gyvenantiems asmenims ar vieniems gyvenantiems asmenims, patyrusiems socialinę riziką, pateikus seniūnijos specialisto rekomendaciją, parengtą pagal administracijos direktoriaus įsakymu patvirtintą formą (toliau – Rekomendacija), kompensacija už kietojo kuro įsigijimo išlaidas mokama bendra šiame Apraše nustatyta tvarka arba pervedant šią kompensaciją pagal asmens pateiktą sąskaitą faktūrą į nurodytą įmonės, parduodančios kurą, sąskaitą.“

1.3. Pakeisti 57.5 papunktį ir jį išdėstyti taip:

„57.5. piniginės socialinės paramos teikimas gali būti sustabdomas, nutraukiamas, atnaujinamas kitais atvejais (pagal seniūnijos specialisto pateiktą Rekomendaciją).“

1.4. Pakeisti 59.1 papunktį ir jį išdėstyti taip:

„59.1. darbingus nedirbančius (taip pat savarankiškai nedirbančius) ar dirbančius (taip pat savarankiškai dirbančius), atsižvelgiant į darbo laiko ar veiklos trukmę, nesimokančius darbingo amžiaus asmenis, gaunančius piniginę socialinę paramą bendra šio Aprašo nustatyta tvarka ir nedalyvaujančius aktyvios darbo rinkos politikos priemonėse, Vyriausybės ar jos įgaliotos institucijos nustatyta tvarka pasitelkti visuomenei naudingai veiklai atlikti ir (ar) dalyvauti parengtoje užimtumo didinimo programoje;“.

1.5. Pakeisti 59.13 papunkčio pirmąją pastraipą ir ją išdėstyti taip:

„59.13. patikrinus bendrai gyvenančių asmenų arba vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą bei atsižvelgus į seniūnijos specialisto pateiktą Rekomendaciją:“.

1.6. Pripažinti netekusiu galios 59.22 papunktį.

1.7. Pakeisti 60 punktą ir jį išdėstyti taip:

„60. Pasitelkti bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovus, ir (ar) gyvenamosios vietovės bendruomenės narius, ir (ar) seniūnaičius, ir (ar) kitus suinteresuotus asmenis dalyvauti svarstant klausimus dėl piniginės socialinės paramos skyrimo. Seniūnijos specialistas Socialinės paramos skyriui pateikia Rekomendaciją (dėl piniginės socialinės paramos skyrimo (neskyrimo) šio Aprašo 59.13 papunktyje numatytais atvejais ir kitais Apraše nenumatytais atvejais).“

1.8. Pakeisti 61 punktą ir jį išdėstyti taip:

„61. Prienų rajono savivaldybės administracijos Socialinės paramos skyrius, gavęs seniūnijos specialisto Rekomendaciją dėl piniginės socialinės paramos skyrimo (neskyrimo), ją teikia Savivaldybės administracijos direktoriaus įsakymu sudarytai Prienų rajono savivaldybės piniginės socialinės paramos teikimo komisijai (toliau – Komisija). Komisija, atsižvelgdama į Socialinės paramos skyriaus pateiktus dokumentus, priima rekomendacinio pobūdžio sprendimą dėl piniginės socialinės paramos skyrimo (neskyrimo).

1.9. Pripažinti netekusiu galios IX skyrių.

1.10. Pakeisti 71 punktą ir jį išdėstyti taip:

„71. Dėl Savivaldybės administracijos valstybės tarnautojų kaltės neteisėtai išmokėtos piniginės socialinės paramos lėšos išieškomos Lietuvos Respublikos įstatymų nustatyta tvarka.“

1.11. Pakeisti 72.6 papunktį ir jį išdėstyti taip:

„72.6. Vyriausybės ar jos įgaliotos institucijos nustatyta tvarka dalyvauti organizuojamoje visuomenei naudingoje veikloje ir (ar) parengtoje užimtumo didinimo programoje.“

1.12. Pakeisti 73 punktą ir jį išdėstyti taip:

„73. Socialinės paramos skyriaus ir seniūnijų specialistai atsako už teisingą Prienų rajono savivaldybės gyventojų dokumentų piniginei socialinei paramai gauti priėmimą, socialinių pašalpų apskaičiavimą ir dokumentų parengimą joms išmokėti, pažymų apie bendrai gyvenančių asmenų arba vieno gyvenančio asmens pajamas kompensacijoms skaičiuoti perdavimą laiku kompensacijas skaičiuojančioms įmonėms, teisingą kompensacijų skaičiavimą, kai būstas šildomas ir karštas vanduo ruošiamas naudojant kitas kuro ir energijos rūšis.“

1.13. Pakeisti 74 punktą ir jį išdėstyti taip:

„74. Socialinės paramos skyriaus ir seniūnijų specialistai atsako už pateiktų dokumentų konfidencialumą.“

Savivaldybės meras